google/wiki40b huggingface dataset:
Shouyang

Shouyang (kinesisk: 寿阳县; pinyin: Shòuyáng Xiàn) er et fylke i Shanxi i Folkerepublikken Kina. Det ligger i byprefekturet Jinzhong.
Befolkningen var på 212 123 innbyggere i 1999.
Templene Jinguang si (普光寺), Futian si (福田寺) og Mengjiagou Longquan si (孟家沟龙泉寺) har siden 2006 vært oppført på Folkerepublikken Kinas liste over verneverdige kulturminner.

Samferdsel

Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.
Shitai Expressway, hovedferdselsåren mellom Shanxis hovedstad Taiyuan og naboprovinsen Hebeis hovedstad Shijiazhuang, fører gjennom Shouyang fylke.
Morten Thorsby

Landslaget

31. oktober 2017 ble han tatt ut i sin første landslagstropp for Norge  i kampene mot Makedonia (11. november) og Slovakia (14. november).
11. november 2017 fikk han sin første landskamp for Norge mot Makedonia.
Yenikapı

Yenikapı er en bydel i den historiske delen av Istanbul (Konstantinopel), ved Marmarahavet i kommunen Fatih på den europeiske siden av Bosporos. Den er kjent for utgravingene av den bysantinske havna som ble oppdaget der i 2004.
Yenikapı er under utbygging til et viktig kommuniksajonsknutepunkt i byen. Fra 2014 er Yenikapı utgangsstasjon for metrolinjen M1 til ekspressbusstasjonen Otogar og til flyplassen, den nord-sør-gående linjen M2 har også sin endestasjon her. En ny jernbanestasjon ble tatt i bruk da Marmaray-forbindelsen sto ferdig i 2013. Bosporostunnelens vestre ende befinner seg i Yenikapi.
Byens viktigste fergeterminal ligger i Yenikapi, med hurtigbåtforbindelse til steder langs Marmarahavet.
Bydelen har for øvrig lite eldre bebyggelse, noe som skyldes en brann i 1953.
Judo under Middelhavslekene 2001

Judo under Middelhavslekene 2001. Judo var en av flere sporter under de fjortende middelhavslekene som ble arrangert i Tunis i Tunisia i perioden 2. til 15. september 2001. Det var niende gangen som judo var med på programmet under middelhavslekene. Det ble konkurrert i sju klasser for menn og sju for kvinner. Alle tapende semifinalister fikk bronsemedaljer. Italia ble beste nasjon med fem gullmedaljer foran Frankrike med tre.
Itumbiara (bille)

Utseende

Middelsstore, avlange trebukker. På farge kan de være svarte, gulaktige eller med gule og svarte tegninger. Antennene er omtrent så lange som kroppen, de innerste leddene (opp til de sju innerste) har "flagg" av lange hår på innersiden, disse hårene er oftest svarte men kan være lyse. Pronotum er trapseformet til rektangulært uten tenner på sidene, dekkvingene jevnbrede med én opphøyd lengderibbe.

Utbredelse

Slekten er vidt utbredt i Mellom- og Sør-Amerika, fra Nicaragua i nord til Argentina i sør.
Growing Pains

Musikkvideo

Sangene I Don't Wanna See You With Her  og Leaving You ble laget musikkvideo av.
Medfødt hjertefeil

Medfødt hjertefeil er en samlebetegnelse på ulike tilfeller hvor oppbygningen og utviklingen av hjertet og de store blodåreneene til et barn avviker fra det som er normalt. Takket være forskningens framskritt oppdages stadig flere medfødte hjertefeil i barndommen og mange opereres allerede mens de er nyfødte. Det er en av de vanligste defekten eller misdannelsen sammenlignet med andre medfødte sykdommer. Den engelske betegnelsen er congenital heart defect (forkortet til CHD).
Det eksisterer ulike typer for hjertefeil, de fleste har som effekt at blod av ulike årsaker forhindres å strømme fritt i hjertet eller i de omgiende blodårene, eller at blodet flyter på et unormalt vis. Andre defekter som Lang QT-tid syndrom (LQTS) påvirker hjertets rytme. Mange av disse vil være så små at de aldri vil gi noen plager og mange mindre defekter trenger således ikke behandling, men en del komplekse tilfeller vil kreve medisinering eller operasjon.

Hyppighet

I dag overlever omtrent 90 prosent sammenlignet med kun 60 prosent på 1960-tallet. Omtrentlig 9 mennesker av 1000 er født med medfødt hjertefeil. En norsk undersøkelse henviste til at medfødte hjertefeil ble funnet hos 360 av 35 218 barn, 1 % av levende fødte i populasjonen 1982 – 1996. Hjertefeil er en av de vanligste medfødte misdannelser, og angis å forekomme hos 0,8 % av levende fødte.

Habilitering

Forskning og utviklingen innenfor barnekirurgi har ført til stor økning av overlevelse innenfor denne pasientgruppen. Flere barn med mer komplekse hjertefeil har blitt reddet til overlevelse, noe som innebærer at flere hjertebarn med symptom som ikke kunne korrigeres fullstendig har behov for rehabilitering.
Jeg har aldri vært så glad i noen som deg

Melodi Grand Prix

Melodien var en av 228 innsendte til Melodi Grand Prix 1968 og ble plukket ut som ett av fem bidrag til finalen i Oslo 2. mars 1968. Der ble «Jeg har aldri vært så glad i noen som deg» framført av Odd Børre med lite orkester og Kirsti Sparboe med Kringkastingsorkestret. I finalen vant sangen en klar seier med 20 stemmer fra de ti regionale juryene.
Utdypende artikkel: Melodi Grand Prix 1968
Etter den norske finalen spilte Odd Børre inn låten på plate.

Strid om låten

«Jeg har aldri vært så glad i noen som deg» er fremdeles den eneste Melodi Grand Prix-vinneren som ikke har representert Norge i Eurovision Song Contest. Kort tid etter den norske finalen ble vinnerkomponisten Kari Neegaard, best kjent som Kari Diesen d.y., møtt med beskyldninger om at låten var for lik Cliff Richards hit «Summer Holiday» fra 1963. Neegaard avviste anklagene og sa at hun ikke engang hadde hørt «Summer Holiday».
6. mars trakk imidlertid Neegaard låten før NRK fikk tatt stilling til saken. Neegaard angret i ettertid på avgjørelsen og fortalte at hun ble møtt med sjikane, anonyme telefontrusler og skjellsord etter den norske finalen.

I stedet ble andreplassen, «Stress», Norges bidrag i London. Der ble den nummer 13 av 17. 
Utdypende artikkel: Stress (sang)
Compiere

Compiere er et programvaresystem for ERP (enterprise resource planning) beregnet for små og mellomstore bedrifter. Compiere er basert på åpen kildekode og leveres av selskapet Compiere Inc.
Seattle

Kultur

Seattle er opphavsby for flere kulturelle fenomen. Jimi Hendrix vokste opp her. På 1980-tallet og begynnelsen 1990-tallet vokste musikkbevegelsen grunge frem, med drahjelp fra Kurt Cobain og hans band Nirvana. Andre kjente band som falt innunder grunge-bevegelsen i Seattle er Soundgarden, Alice In Chains  og Pearl Jam. Byen er også kjent som USAs «kaffehovedstad», takket være kaffebargigantene Starbucks (grunnlagt i 1971), Seattle's Best Coffee og Tully's Coffee.
Mange skandinaviske immigranter er bosatt i Seattle, spesielt i bydelen Ballard som ligger nord for sentrum. Her ligger også Nordic Heritage Museum, som påberoper seg å være det eneste museet i USA viet skandinavisk immigrasjonshistorie.
Seattle huser laget Seattle Seahawks i amerikansk fotball, samt baseballaget Seattle Mariners og fotballaget Seattle Sounders. Det tidligere ishockeylaget Seattle Metropolitans ble det første laget fra USA til å vinne Stanley Cup, da de vant troféet i 1917.

Økonomi

Flere av de største bedriftene i USA har hovedkvarter i Seattle. Blant disse er finansselskapet Washington Mutual, forsikringsselskapet Safeco, butikkjeden Nordstrom, internettbokhandelen Amazon.com og kaffekafékjeden Starbucks.
Microsoft har hovedkvarter i den nærliggende byen Redmond, og grunnleggeren Bill Gates kommer også fra Seattle.
Selv om hovedkvarteret til flyprodusententen Boeing ble flyttet fra Seattle til Chicago i 2001, så er de store fabrikkene i Seattle-området og arbeidsplass for mange.
Nelliklundmåler

Utseende

En middelsstor (vingespenn 22 – 27 mm), slank, brun måler. Den ligner sterkt på dålundmåler (Perizoma alchemillata), men er større og har vanligvis en enkel innsnevring på innerkanten av den hvite tverrstripen. Forvingen er mørk brunlig med en dobbel, hvit, bølgete tverrstripe litt utenfor midten. Denne har en innsnevring av innerkanten omtrent midt på, som vanligvis er enkel (ikke dobbel som hos dålundmåleren) Dessuten har den en kort, hvit tverrstrek nær vingespissen. I midten av vingen har den et mer eller mindre markert, brunt tverrbånd. Bakvingen er brun. Larven er nokså kraftig, blekt rosa med mørk hodekapsel og ryggsiden på det første kroppsleddet.

Levevis

Arten finnes i skogkanter, hekker og på blomsterenger. Larven lever på rød jonsokblom (Silene dioica), i frøkapslene der den spiser på frøene som er under utvikling. De voksne målerne flyr i mai – juli.

Utbredelse

Arten finnes over det meste av Europa. I Norge er den funnet over hele landet.
Kongeriket Etruria

Historie

Kongeriket ble opprettet gjennom traktaten i Aranjuez, som ble undertegnet 21. mars 1801. Som ledd i en større avtale mellom Napoléon Bonapartes Frankrike og Spania, ble huset Bourbons Parma kompensert for tapet av sine territorier, som hadde vært okkupert av franske tropper siden 1796. Som gjenytelse for at Ferdinand av Parma gav avkall på sine krav, ble hans sønn Ludvig innsatt som konge av det nye kongeriket Etruria. For å få til dette måtte den habsburgske storhertugen av Toscana, Ferdinand III av Toscana, avsettes. Han ble kompensert med de sekulariserte landområdene til fyrsterkebispedømmet Salzburg. Opprinnelig hertugdømmet Toscana, Etruria hadde blitt gitt til bourbonerne i 1801 i personen til Karl IV av Spanias eldste datter og hennes italienske gemal.
Utenfor traktaten i Aranjuez gikk Spania også i hemmelighet med på å avgi territoriet Louisiana (over 2 millioner km²) tilbake til Frankrike for å sikre kongeriktet Etruria som en spansk klientstat; Louisiana ble først avgitt av Frankrike til Spania i 1763 ved slutten av syvårskrigen. Louisiana ble tilbørlig overført til Frankrike den 15. oktober 1802 etter at traktaten i Aranjuez var signert. Napoléon solgte deretter Louisiana til USA den 20. desember 1803 for å kunne betale sine franske hærer under krigen den tredje koalisjonen.
Den første kongen, Ludvig, døde ung i 1803, og hans unge, mindreårig sønn, Karl Ludvig, etterfulgte ham som Ludvig II. Hans mor, Maria Louisa av Spania, styrte som regent. Da Etruria var i vanskeligheter med smugling og spionasje annekterte Napoléon kongeriket i 1807 og innlemmet det i Frankrike som tre forskjellige departementer; Arno, Méditerranée og Ombrone.
Ettersom Spanias eneste håp om en kompensasjon lå i Portugal, ble samarbeidet med den franske keiseren mer viktig. Kongen og hans mor ble lovet tronen på det nye kongeriket Nord-Lusitania, beliggende helt nord i Portugal, men denne planen ble aldri satt ut i livet på grunn av et brudd mellom Napoleon og de spanske bourbonerne i 1808. Etter Napoléons nederlag i 1814 ble storhertugdømmet Toscana gjenopprettet og habsburgerne gjeninnsatt. I 1815 ble hertugdømmet Lucca banket ut av Toscana og avstått til huset Bourbon-Parma som en midlertidig kompensasjon, inntil de i 1847 kunne gjeninnsettes som hertuger i hertugdømmet Parma.
Akt (enhet)

Akt (av latin actus) er et urgammelt lengdemål, men det er ikke kjent om det har vært brukt utenfor Romerrikets grenser, herunder i Norge og Skandinavia. I det gamle Romerriket kalt actus, inndelt som 12 pertica (stenger), 24 passus (pass) eller 48 gradus (skritt), tilsvarende 35,5 meter.
Bornestathes

Utseende

En ganske liten, sylindrisk, blank, mørk trebukk med litt grønnlig metallglans på dekkvingene. Hodet er forholdsvis stort, litt bredere enn pronotum og dekkvingene. Antennene er kraftige og nær dobbelt så lange som kroppen. Pronotum er tønneformet, tydelig bredere enn langt. Dekkvingene er jevnbrede, nokså smale. Bein er middels alnge, ganske kraftige.

Utbredelse

Arten lever på Borneo (Sabah).
Ryongyon

Administrativ inndeling

Fylket er delt inn i en ŭp (småby) og 20 ri (landsby).
Packard Merlin

Packard Merlin (Packard V-1650 Merlin) var en Rolls-Royce Merlin flymotor produsert i USA av bilprodusenten Packard. Full produksjon startet i 1942, etter at to testmodeller ble fremvist høsten 1941.
Motoren ble brukt i P-51 Mustang jagerfly produsert i USA, da den ga bedre effekt i stor høyde enn den tidligere Allison V-1710. Motoren ble etterhvert også tatt i bruk av RAF, i Spitfire, Mosquito og Avro Lancaster, samt amerikanernes P-40.
I alt ble 55 511 Merlin-motorer produsert i USA. I tillegg til Packard, monterte Continental nær 800 motorer.
Drei Flüsse Stadion

Liv etter OL

Etter OL er stadionet blitt brukt som hjemmebane til fotballklubben 1. FC Passau.
Oslo Kristne Senter

Visjon

Oslo Kristne senters visjon lyder som følger: "Å bringe Jesus til mennesker i vår verden, og mennesker i vår verden til Jesus"
Visjonen er etterfulgt av 12 punkter som de kaller for OKS koden. Disse punktene forklarer hva Oslo Kristne Senter står for og jobber etter.

Virksomheten

Virksomheten drives fra menighetens senter på Kjeller utenfor Oslo. I tillegg til vanlig menighetsarbeid driver Oslo Kristne Senter sin egen grunnskole (privatskole), bibelskole, bokhandel, nødhjelps- og rehabiliteringsarbeid. De er også engasjert i arbeid blant rusmisbrukere og misjon. 
Menigheten har flere ukentlige møter. En del av menighetens medlemmer samles i smågrupper i hjemmene. Disse er etablert etter bosted eller på grunnlag av ulike interessefellesskap. 
Menigheten teller i overkant av 3 000 medlemmer og er en av Norges største frimenigheter.

Konferanser

Hver sommer samler menigheten deltagere fra Norge og Skandinavia til konferansen OKS Festival med egen BarneCamp. 
Både denne og den årlige Lederkonferansen har forkynnere fra ulike verdensdeler. Lederkonferansen hos Oslo Kristne Senter er åpen for alle.
Noen kjente forkynnere som har gjestet Oslo Kristne Senter, er Åge Åleskjær, Peter Pretorius, Joseph Prince, Brian Houston, Bobbie Houston, Paul Scanlon og Ray Bevan. 
Alle søndagsmøter gjøres tilgjengelig som lydfiler på nett i tillegg til at enkelte møter og konferanser sendes live på web-TV.

Historie

Menigheten ble grunnlagt av Åge Åleskjær i 1985. I 2012 overtok Katrine og Thomas Åleskjær som menighetens hovedpastorer.
Athens jernbanemuseum

Athens jernbanemuseum gresk: Железнодорожныйble grunnlagt av Οργανισμός Σιδηροδρόμων Ελλάδας (Gresk jernbaneorganisasjon) (OSE) i 1978. Det holder for tiden til i 4 Siokou Street, nær hovedlinjene fra Athen til Inoi. Museet har en samling av utstyr relatert til jernbanens historie i Hellas, Museet er åpent hver dag fra 09:00 til 13:00 unntatt mandager og det er også åpent onsdager fra 17:00 til 20:00. Det er gratis adgang. Fotografering er forbudt.

Notable objekter

Museet har meget begrenset plass. Materiellet er utstilt i Hall B og består vesentlig av lokomotiver og vogner for meterspor som omfatter:
Rådhuset tunnelbanestasjon

Rådhuset tunnelbanestasjon er en stasjon på Stockholms tunnelbane. Den trafikkeres av av T-bane 3 (blå linje) og ligger mellom stasjonene T-Centralen og Fridhemsplan i bydelen Kungsholmen i Stockholms innerstad.
Det er en underjordisk stasjon som er sprengt ut i fjellet under Stockholms rådhus.
Rue d'Ormesson

Rue d'Ormesson er en gate i 4e arrondissement i Paris.
Gaten ble åpnet i 1788 da Saint-Catherine-markedet ble til, og det fikk tislig på 1800-tallet navn etter finanskontrolløren Henri Le Fèvre d'Ormesson (1751-1807).
Hylleprising

Hylleprising betegner praksisen matvarekjedene utøver når leverandørene betaler for plasseringer av deres varer i butikkhyllene. Leverandørene som ikke betaler kan bli henvist til dårligere plasseringer.
Guldbergs salmebok

Psalme-Bog eller En Samling af gamle og nye Psalmer (Guldbergs salmebok) er ei salmebok som ble utviklet av biskop Ludvig Harboe og Ove Høegh-Guldberg og autorisert i 1778.

Bakgrunn

Den danske statsministeren Ove Høegh-Guldberg oppnevnte i kongens navn (Christian VII) en tomannskommisjon, bestående av selg selv og biskopen på Sjælland, Ludvig Harboe, som skulle utvikle ei ny salmebok. De ønsket å modernisere Kingos salmebok, først og fremst ved å renske ut de salmene som ikke hadde den nødvendige «riktighet, verdighet og styrke» eller hadde for svak poesi. For å erstatte salmene de ville ta ut av den autoriserte salmeboka, fikk Birgitte Cathrine Boye kongelig pengestøtte for å skrive og oversette salmer.

Redaksjon og autorisasjon

Boka er ordnet etter kirkeåret, med utvalgte salmer for hver søndag og ellers salmer for andre kirkelige handlinger. Videre har boka noen morgen- og kveldssalmer og mot slutten hele 38 salmer med Jesu lidelse som tema.
Guldbergs salmebok introduserte noen pietistiske salmer fra Pontoppidans salmebok til bruk i norske menigheter. Ved Niels Schiørrings koralbok til Guldbergs salmebok kom noen nye salmemelodier i bruk.
Salmeboka kom ut første gang i 1778 og ble trykt i nye opplag i årene som fulgte. Den ble autorisert og tatt i bruk i København i 1781 og i byene i 1783, – men så ble den mektige statsminister Guldberg styrtet, og innføring av salmeboka i landsdistriktene ble utsatt. Boka fikk seinere større utbredelse i Norge enn i Danmark, og da Norge fikk sitt eget styre i 1814, ble boka ei av tre autoriserte salmebøker i Norge – ved siden av Kingos salmebok og Evangelisk-christelig Psalmebog.
Trestonia

Utseende

Middelsstore, mer eller mindre brunlige trebukker. Antennene varierer mye i lengde, fra halve kroppslengden til det dobbelte av kroppslengden. Pronotum er sylindrisk. Dekkvingene har markerte, mer eller mindre rettvinklede "skuldre". Noen av artene er ensfargede, andre har kontrastrike tegninger.

Utbredelse

Slekten er utbredt i Mellom- og Sør-Amerika.
Slaget ved Warszawa i 1705

Slaget ved Warszawa (også kalt Slaget ved Rakowitz) fant sted 31. juli 1705 nær Warszawa. Svenske styrker under Carl Nieroth slo en polsk-litauisk-saksisk styrke under Otto Arnold von Paykull.

Bakgrunn

Deler av Den store nordiske krig besto av en borgerkrig i Polen, mellom Warszawa-forbundet som støttet kongsemnet Stanisław Leszczyński og Sandomierz-forbundet som støttet kong August II den sterke. Sverige støttet Leszczyński mot August, og sendte en kontingent av tropper til støtte for Leszczyński, under Carl Nieroth. I juli 1705 valgte den saksiske kommandanten Otto Arnold von Paykull og hans allierte fra Warszawa-forbundet å gå til angrep på den langt større svenske styrken som var lojal mot Leszczyński.

Motstående styrker

De svenske styrkene besto av tre kavaleriregiment og en liten styrke på 60 infanterister. Den samlede størrelsen på den svenske arméen under Carl Nieroth var på rundt 2 000 mann. Den polsk-litauiske-saksiske armééen besto av 3 500 saksiske kyrasérer og 6 000 polske kavalerister. Øverstkommanderende var den saksiske generalen Otto Arnold von Paykull; den polsk-litauiske styrken ble ledet av Stanisław Chomętowski, Stanisław Rzewuski, Adam Mikołaj Sieniawski, Michał Serwacy Wiśniowiecki og Stanisław Ernest Denhoff.

Slaget begynner

Svenskene hadde sendt ut to rekogniseringsstyrker, og en avdeling på 20 mann som snublet inn i en enhet på 500 mann i de fremste rekkene til den polske arméen ved daggry den 30. juli. Enheten prøvde å krysse Wisła. Bonde ga ordre om et uventet angrep, men mislyktes siden fienden hadde langt flere mann. Senere prøvde resten av kavaleristene i enheten å gå til angrep uten å lykkes. Noen kavalerister klarte å komme seg tilbake for å slå alarm til resten av den svenske arméen.

Hovedslaget

Den 31. juli møttes de to arméene hverandre utenfor Warszawa. Nieroth valgte å gå mot den langt større polske styrken. Angrepet ble delt opp i to flanker fordi den svenske arméen var delvis omringet. De 60 svenske infanteristene gjemte seg på en eng med høy rug, slik at de kunne overraske polakkene i et angrep. Denne gangen hadde svenskene mer hell i angrepet. Et regiment utslettet 3 000 litauiske kavalerister og fulgte etter de 20 km. Andre regimenter fikk problemer etter en god start på slaget. Paykull ga ordre om et angrep gjennom midten av den svenske linjen for å angripe flankene og bakenden av den svenske styrken. Seks saksiske skvadroner rykket brått fremover mot et svensk regiment som førte til  uorden i enheten. En annen styrke på 3 000 saksere sto imot et angrep fra et regiment og fulgte opp med et motangrep. Et svensk regiment klarte å stå imot polske motangrep og gikk så hardt til angrep at sakserne måtte trekke seg tilbake. Infanteristene fyrte av en salve mot sakserne da de gjenopprettet linjen sin, og raskt etter dette ble de få gjenværende polske styrkene slått.

Slutten på slaget

Rundt 150 svensker mistet livet og 150 ble skadet i slaget, mens rundt 500 saksere og polakker hadde mistet livet, mens rundt 1 000 var skadet. Under slaget ble soldater fra den polsk-litauiske-saksiske styrken fanget, blant disse var general von Paykull.
Gråvannsrensing

Gråvannsrensing er rensing av gråvann. Spillvann (avløpsvann ) fra husholdning og industri deles vanligvis opp i gråvann (fra vask, dusj og vaskemaskiner) og svartvann  (fra toalett ). Rensing av gråvann i egne renseanlegg forutsetter kildeseparering , en avløpsløsning hvor gråvann  fra vask og dusj er atskilt fra svartvann  (toalett og urinal). Toalettløsningene er mange, avhengig av standard, kostnader og miljøvariabler (biologisk, lavtspylende, vakuumtoalett ). Kildeseparerende løsninger benyttes i kombinasjon med renseanlegg for gråvann. 
Gråvann har lite fosfor  og sykdomsfremkallende, patogene bakterier og kan derfor renses på stedet (ved byggingen) ved hjelp av ulike filterløsning for å oppnå de kvalitetskrav som stilles av både sentrale og lokale myndigheter, for utslipp i bekker og vassdrag. For gjenbruk av gråvann stilles det andre krav.

Dokumentasjon

I henhold til forurensningsforskriften §12-10, skal renseløsninger med gråvannsfilter ha dokumentasjon på at anerkjent dimensjonering og utforming er benyttet. Forskriften gir ingen videre utdyping av dokumentasjonskrav, eller anbefalinger. Norges miljø- og biovitenskapelige universitet (NMBU) har i samarbeid med Bioforsk  har utarbeidet en Ny norm for prefabrikkerte gråvannsrenseanlegg  for fritidshus.  Bioforsk anbefaler at kommunene etter hvert vil sette krav til at gråvannsrenseanlegg  skal være testet etter denne normen.
Den internasjonale opphavsrettsorganisasjonen

Historie

Forløperen til WIPO var et byrå ved navn Bureaux Internationaux Réunis pour la Protection de la Propriété Intellectuelle, forkortet til BIRPI. Dette byrået var igjen et produkt av sammenslåingen av de to byråene som administrerte Bernkonvensjonen og Pariskonvensjonen. I 1893 ble de to slått sammen til BIRPI, og i 1970 ble denne endret til WIPO. Fire år senere, i 1974, ble WIPO innlemmet som en del av FN.
Atomkrig

Historie

Atomvåpen ble først utviklet av USA under andre verdenskrig, det såkalte Manhattanprosjektet. Amerikanske forskere, bl.a. Albert Einstein, hadde varslet at andre nasjoner, og spesielt Sovjetunionen, garantert ville utvikle sine egne atomvåpen, men allikevel kom det overraskende på flere regjeringer da Sovjetunion detonerte sin første atombombe 29. august 1949 ved Semipalatinsk i Kasakhstan.
Storbritannia kom etter med sin bombe i 1952 og Frankrike i 1960.
Under den kalde krigen satt supermaktene USA og Sovjetunionen på store lagre av atomvåpen, som i takt med den teknologiske utviklingen ble stadig kraftigere og mer presise. Etter Sovjetunionens fall på begynnelsen av 1990-tallet har man allment vært mer bekymret for spredning av gjenværende sovjetiske stridshoder og nye atomnasjoner. Spesielt India, Pakistan, Nord-Korea, Israel og Iran har vært i søkelyset.

Typer atomkrig

Bruk av atomvåpen deles inn i kategoriene total krig, begrenset utveksling og atomterrorisme.
Total krig er et scenario hvor en stor atommakt forsøker å utslette en annen, som igjen svarer under doktrinen massiv gjengjeldelse. Dette var det mest fryktede utfallet av den kalde krigen.
I en begrenset utveksling er atomvåpnene bare en del av hele krigsapparatet, enten på grunn av at partene har begrenset antall våpen eller fordi de frivillig holder tilbake av frykt for å eskalere konflikten.
Atomterrorisme kom i søkelyset etter Sovjetunionens fall. Man frykter at en terrorgruppe vil få tak i et atomstridshode, bygge et selv eller bygge en såkalt skitten bombe og bruke det i en terroraksjon.